|  |  |
| --- | --- |
| F:\ΙΝΕΔΙΒΙΜ\εταιρικη ταυτοτητα\footer-logo-el.jpg | Ίδρυμα Νεολαίας και Διά Βίου Μάθησης  Αχαρνών 417 & Κοκκινάκη, 11143 Αθήνα  [www.inedivim.gr](http://www.inedivim.gr) |

Δ Ε Λ Τ Ι Ο Τ Υ Π Ο Υ

Αθήνα, 13/9/2021

**Θ έ μ α : Εκδήλωση του ΙΝΕΔΙΒΙΜ με θέμα «ΝΕΑΝΙΚΕΣ ΔΕΞΙΟΤΗΤΕΣ μέσα από τα προγράμματα Erasmus+ / Youth και European Solidarity Corps»**

Στο πλαίσιο της 85ης ΔΕΘ, το ΙΝΕΔΙΒΙΜ, ως Εθνική Μονάδα Συντονισμού των προγραμμάτων Erasmus+ για τους τομείς Νεολαία και Αθλητισμός, Ευρωπαϊκό Σώμα Αλληλεγγύης και του δικτύου Eurodesk, διοργάνωσε την Πέμπτη, 9 Σεπτεμβρίου 2021, εκδήλωση με τίτλο «ΝΕΑΝΙΚΕΣ ΔΕΞΙΟΤΗΤΕΣ μέσα από τα προγράμματα Erasmus+ / Youth και European Solidarity Corps».

Η εκδήλωση άνοιξε με το χαιρετισμό του Προέδρου Δ.Σ. ΙΝΕΔΙΒΙΜ  κ. Κωνσταντίνου Δέρβου, ο οποίος δήλωσε: «Σε μια περίοδο ανάκαμψης από την πανδημία COVID-19, οι νέες και νέοι καλούνται να εφοδιαστούν με δεξιότητες κατάλληλες, για να διαχειριστούν επιτυχώς τις εξελισσόμενες προκλήσεις. Σε αυτό το πλαίσιο, με τη σημερινή μας εκδήλωση εστιάζουμε στις νεανικές δεξιότητες που αποκτούν οι νέοι μέσα από τη συμμετοχή τους στα προγράμματα Erasmus+ στον τομέα της Νεολαίας και Ευρωπαϊκό Σώμα Αλληλεγγύης». Στη συνέχεια χαιρετισμό απηύθυνε ο Δήμαρχος Θεσσαλονίκης, κ. Κωνταντίνος Ζέρβας.

Κεντρικοί ομιλητές της εκδήλωσης ήταν η Υπουργός Παιδείας και Θρησκευμάτων κα. Νίκη Κεραμέως που συνομίλησε με τον Πρόεδρο της Ελληνικής Καταναλωτικής Οργάνωσης Φλώρινας και Αντιπρόεδρο του Ομίλου Ενεργών Νέων Φλώρινας, κ. Κωνσταντίνο Στεργίου, σχετικά με τις δεξιότητες που αναπτύσσουν οι νέοι μέσα από τον εθελοντισμό. Στη συνέχεια, τον λόγο πήρε ο Υφυπουργός Ανάπτυξης και Επενδύσεων κ. Χρίστος Δήμας, ο οποίος ανέπτυξε το θέμα της καινοτομίας με τον υπεύθυνο προγραμμάτων του Κέντρου Κοινωνικής Δράσης και Καινοτομίας, κ. Γιάννη Παππά. Τέλος, ο Γενικός Γραμματέας Ψηφιακής Διακυβέρνησης και Απλούστευσης Διαδικασιών κ. Λεωνίδας Χριστόπουλος τοποθετήθηκε για την σημασία των ψηφιακών δεξιοτήτων στη σημερινή εποχή και συνομίλησε με την Project Coordinator του Youthmakers Hub κα. Μαριλένα Μαραγκού σχετικά με τα σχέδια που έχει υλοποιήσει ο φορέας της μέσα από το Ευρωπαϊκό Σώμα Αλληλεγγύης. Τον συντονισμό της εκδήλωσης ανέλαβε ο δημοσιογράφος κ. Βαγγέλης Στολάκης.

